Foto: 123rf

SVAKE godine otok Mljet kraj Dubrovnika u zimskim mjesecima prepun je smeća koje zimske oluje izbace na obale otoka, ima tu svega, od plastičnih boca do lešina životinja, piše Die Presse.

Smeće dolazi i iz Hrvatskoj susjednih zemalja na Jadranu - Crne Gore i Albanije, ali i Grčke i Turske. U Jadranu završava i dio smeća koji u njega izbacuju rijeke koje prolaze kroz Makedoniju i Kosovo.

Lokalne službe i udruge za zaštitu okoliša iz cijele Hrvatske svake godine pred početak sezone počiste stotine tona smeća iz zaljeva i s plaža. Pelješki poluotok osobito je pogođen nanosima smeća iz mora.

Tekst se nastavlja ispod oglasa

Albanija i Crna Gora zloglasne su po načinu na koji odlažu otpad, a smeće koje završava na hrvatskoj obali tek je vrh planine smeća u Jadranu.

Hrvatske eko-udruge traže jači pritisak iz Bruxellesa na Crnu Goru i Albaniju, zemlje kandidatkinje za EU, kako bi se smanjilo zagađivanje Jadrana. HDZ-ova Dubravka Šuica uputila je i službeni zahtjev Europskoj komisiji putem kojeg traži da Bruxelles spriječi godišnju eko-katastrofu na hrvatskim obalama, piše Die Presse.